Välistalentide Eestisse töötama asumise ja sisseelamisega kaasnevad kulud esimese kuue kuu jooksul on märkimisväärsed, ulatudes kuni 30 000 euroni, selgub Ettevõtluse Arendamise Sihtasutuse (EASi) programmi „Work in Estonia” koostatud raportist.
Üksinda Eestisse asuva välistalendi kulud jäävad esimese kuue kuu jooksul ligikaudu 11 000 euro piiresse ning koos kaaslasega Eestisse koliva välistalendi kulud ligikaudu 18 000 euro piiresse, nähtub raportist. Perega Eestisse koliva välistalendi väljaminekud võivad aga ulatuda 30 000 euroni.